wickkiey/tamil-wikipedia-chunked huggingface dataset:
# அசீனா மொயின்

*அங்காஹி*, *தன்ஹையான்*, *கிரண் கஹானி*, *தூப் கினாரே*, ஆஹத், *மாமா உர்ஃபி*, ஷெஷோரி, *கோஹர்*, தேஸ் பர்தேஸ், *பால் தோ பால்*, *அன்சூ*, *கசக்*, *பர்ச்சையன்* மற்றும் *பரோசி* ,*மேரே டார்ட் கோ ஜோ ஜுபன் மிலே*, *கைசா யே ஜூனூன்*, துண்டில் ராஸ்தே, *ஷயத் கே பஹார் ஆயே*, மோஹிம் ஜூ, *தும் சே மில் கர்*, *பந்திஷ்* மற்றும் *ஜைர், ஜாபர், பேஷ்* ஆகியவை இவர் எழுதிய சில நாடகங்களில் அடங்கும்.
# அசீனா மொயின்

## இளமை வாழ்க்கை

அசீனா மொயின், பிரித்தானிய இந்தியாவின் ஐக்கிய மாகாணத்திலிருந்தகான்பூரில் 20 நவம்பர் 1941 அன்று பிறந்தார். 1947 இல் பாக்கித்தான் சுதந்திரத்திற்குப் பிறகு, தனது குடும்பத்துடன் பாக்கித்தானுக்கு குடிபெயர்ந்தார். இராவல்பிண்டியில் பல ஆண்டுகள் வசித்து, பின்னர் இலாகூருக்கு குடிபெயர்ந்தார். 1950 களில் கராச்சிக்கு குடியேறினார். அங்கு 1960 இல் பெண்களுக்கான அரசு கல்லூரியில் பட்டம் பெற்றார் மற்றும் 1963 இல் கராச்சி பல்கலைக்கழகத்தில் வரலாற்றில் முதுகலைப் பட்டம் பெற்றார். 7 ஆம் வகுப்பில் இருந்து, மற்ற பள்ளி நடவடிக்கைகளுடன், ஒரு உள்ளூர் பத்திரிகைக்கு *பாய் ஜான்* என்ற தலைப்பில் வாராந்திர கட்டுரையை எழுதிவந்தார்.  
கராச்சி, பாக்கிசுத்தான் ஒலிபரப்புக் கூட்டுத்தாபனத்திற்காக நாடகங்களை எழுதினார். தொழில் ரீதியாக, இவர் கல்வித் திட்டங்களை மேற்கொண்டு கற்பிக்கத் தொடங்கினார். அங்கு தலைமையாசிரியர் நிலைக்கு உயர்ந்தார். 1969 ஆம் ஆண்டில் கராச்சி வானொலி நிலையத்திற்கு *ஈத் கா ஜோர்ரா* என்ற நாடகத்தை எழுதினார்.
# அசீனா மொயின்

## தொழில் வாழ்க்கை

### பாக்கித்தான் தொலைக்காட்சி

1970 களின் முற்பகுதியில் ஒளிபரப்பான பாக்கித்தானின் முதல் அசல் தொடரான 'கிரண் கஹானி' யையும் இவர் எழுதினார். இதற்கு முன்பு, பாக்கித்தான் தொலைக்காட்சி நிறுவனம் முன்பு அதன் நாடகங்களுக்கு புதினங்கள் அடிப்படையிலான எழுத்துகளையே நம்பியிருந்தது. அந்த நேரத்தில் பெரும்பாலான மக்கள் இந்த பரிசோதனை முயற்சியில் நம்பிக்கை கொள்ளவில்லை.
# அசீனா மொயின்

## தொழில் வாழ்க்கை

### இந்தியத் தொலைக்காட்சி

1987 இல் என்ற *தூப் கினாரே* இவரது நாடகத் தொடரான ஒளிபரப்பப்பட்டது. இந்தத் தொடரை அடிப்படையாகக் கொண்டு மறு ஆக்கம் செய்து இந்தியாவில் *குச் தோ லோக் கஹெங்கே* என்ற பெயரில் தயாரிக்கப்பட்டு 2011 முதல் 2013 வரை ஒளிபரப்பப்பட்டது. இதை பிரபல இந்திய எழுத்தாளர் *கமலேஷ் பாண்டே* எழுதினார். அவர் இந்த நாடகத்தை மறு ஆக்கம் செய்வதன் மூலம் அசீனா மொயினுக்கு மரியாதை செலுத்தியதாகக் கூறினார். இந்த நிகழ்ச்சிகள் இந்திய மக்களிடையே இன்னும் நினைவுகூரப்படுகின்றன. அசீனா இந்தியாவுக்காக *தன்ஹா* என்ற நாடகத்தை எழுதினார். அது ஒளிபரப்பப்பட்ட போது பரவலாக பிரபலமானது. மேலும் தூர்தர்ஷனுக்காக *கஷ்-எம்-கஷ்* என்ற நாடகத்தையும் எழுதினார். இதற்கு *அர்ஷத் மஹ்மூத்* இசையமைத்திருந்தார். மேலும் நாடகத்தின் தலைப்புப் பாடலை *டினா சானி* பாடியிருந்தார்.
# அசீனா மொயின்

## அரசியல் நிலைப்பாடு

முன்னாள் பாக்கிதானிய துடுப்பாட்டத் தலைவரும் நன்கொடையாளருமான இம்ரான் கானால் நிறுவப்பட்ட பாக்கித்தான் தெகுரீக்கே இன்சாபு கட்சியில் இணைந்தார்.
# அசீனா மொயின்

## இறப்பு

கடந்த சில ஆண்டுகளாக புற்றுநோயுடன் போராடி வந்த அசீனா மொயின் 26 மார்ச் 2021 அன்று தனது 79 வயதில் கராச்சியில் காலமானார். இவரது இறுதிச் சடங்குகள் கராச்சியிலுள்ள வடக்கு நசீமாபாத் பகுதியில் நடைபெற்றன.
# அணங்கு

**அணங்கு** (*Ananku*) என்பது சங்க இலக்கியம் போன்ற பண்டைய தமிழ் இலக்கியங்களில் விவரிக்கப்பட்டுள்ள புனிதச் சக்தியின் ஒரு நிகழ்வு ஆகும். இந்தப் புனிதமான மந்திரச் சக்திகள் பல்வேறு பொருட்களில் வசிக்க வேண்டும் என்று கருதப்பட்டது. இது இறுதியில் சமூகத்துடனான தொடர்பைத் தீர்மானித்தது. அணங்கு மக்களுக்கு அச்சம் விளைவிக்கும் கண்ணுக்குப் புலனாகாத ஒன்றாகவும் இருக்கலாம் எனக் கருதப்பட்டது. இது பொதுமைப்படுத்தும் ஒரு விளக்கமாக, அச்சத்தை விளைவிக்கக் கூடிய அணங்கு வகைகளைக் குறிக்கிறது. அணங்குவைக் கட்டுப்படுத்த தகன நெருப்பை ஏற்றி நினைவுக் கல்லை வணங்கும், சடங்குகளைச் செய்யும் வேலையினைப் பறையர்கள், துத்தியர்கள் போன்ற இனக்குழுக்களின் வேலையாகும்.  
மலையில் உறையும் தெய்வத்திற்கும் அணங்கு என்று பெயர். அந்தத் தெய்வம் மலையைக் காக்கும் பணியைப் புரிகின்றது.
# ஆத்தூர் வெற்றிலை

**ஆத்தூர் வெற்றிலை** (*Authoor Vetrilai*) என்பது இந்திய மாநிலமான தமிழ்நாட்டில் பயிரிடப்படும் ஒரு பாரம்பரிய வெற்றிலை வகையாகும். தமிழ்நாட்டின் தூத்துக்குடி மாவட்டத்தில் ஆத்தூர், இராஜபதி, சொக்கபாலகரை, மாறாந்தலை, வெள்ளக்கோவில், மெலாட்டூர், சேர்ந்தபூமங்கலம், வாழவல்லான், கொற்கை, உமரிக்காடு ஆகிய தொகுதி ஊராட்சிகளில் முக்கியமாகப் பயிரிடப்படுகிறது.  
இந்தியப் புவிசார் குறியீட்டின் கீழ், இது "ஆத்தூர் வெற்றிலை" என்று குறிப்பிடப்படுகிறது.
# ஆத்தூர் வெற்றிலை

## பெயர்

ஆத்தூர் வெற்றிலை, இதன் பிறப்பிடமான ஆத்தூர் பகுதியின் பெயரால் அழைக்கப்படுகிறது. "வெற்றிலை" என்பது உள்ளூர் மாநில மொழியான தமிழில் "வெற்றிலை" என்று பொருள்.
# ஆத்தூர் வெற்றிலை

## விளக்கம்

இந்த வெற்றிலை வகையானது நாட்டுக்கொடி, பச்சைக்கொடி, கற்பூரி ஆகிய மூன்று வகைகளில் வருகிறது. "மார்கோ போலோவின் பயணங்கள் (வெனிசு)" என்ற புத்தகம், ஆத்தூர் கிராமத்திலிருந்து வெறும் 10 கி.மீ தொலைவில் அமைந்துள்ள கேல் நகரில் வெற்றிலைப் பயன்பாட்டைக் குறிப்பிடுகிறது. ஆத்தூர் மற்றும் அதைச் சுற்றியுள்ள பகுதிகளில் உள்ள பெரும்பாலான மக்கள் வெற்றிலை சாகுபடி மற்றும் அதைச் சார்ந்த தொழில்களையே வாழ்வாதாரமாகக் கொண்டுள்ளனர். ஆத்தூர் விவசாயிகள், 'சக்கை', 'மாத்து', 'ராசி', 'சன்னரகம்' உள்ளிட்ட பல வகையான வெற்றிலைகளைப் பயிரிடுகின்றனர். இருப்பினும், 'சக்கை' மற்றும் 'மாத்து' வகைகளுக்கு அதிகத் தேவை உள்ளது. இந்த வெற்றிலை இந்தியாவில், இந்தோர், செய்ப்பூர், போபால், தில்லி, மும்பை, ஆக்ரா, பெங்களூரு, நெல்லூர், திருவனந்தபுரம் உள்ளிட்ட முக்கிய நகரங்களில் சிறந்த சந்தையைக் கொண்டுள்ளது.  
ஆத்தூரைச் சேர்ந்த ஆத்தூர் வட்ட வெற்றிலை விவசாயிகள் சங்கம், 'ஆத்தூர் வெற்றிலை'யின் புவிசார் குறியீடு பதிவை முன்மொழிந்தது.  
புவியியல் பதிவேட்டால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, அதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்று சான்றளிக்கிறது.
# ஆத்தூர் வெற்றிலை

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# பிவண்டி கிழக்கு சட்டமன்றத் தொகுதி

**பிவண்டி கிழக்கு தொகுதி** (Bhiwandi East Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது மேலும் இது பிவண்டி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சோழவந்தான் வெற்றிலை

**சோழவந்தான் வெற்றிலை** (*Sholavandan Vetrilai*) என்பது இந்திய மாநிலமான தமிழ்நாட்டில் பயிரிடப்படும் ஒரு முக்கியமான பாரம்பரிய வெற்றிலை வகையாகும். இது மதுரை மாவட்டத்தில் உள்ள வாடிப்பட்டி வட்டம் சோழவந்தான் ஊராட்சிப் பகுதிகளில் முக்கியமாகப் பயிரிடப்படுகிறது.  
புவிசார் குறியீடு பட்டியலின் கீழ் புவிசார் குறியீட்டின் படி இது "சோழவந்தான் வெற்றிலை" என்று குறிப்பிடப்படுகிறது.
# சோழவந்தான் வெற்றிலை

## பெயர்

சோழவந்தான் வெற்றிலையின் பிறப்பிடமான சோழவந்தான் ஊராட்சி பகுதியின் பெயரால் அழைக்கப்படுகிறது.
# சோழவந்தான் வெற்றிலை

## விளக்கம்

சோழவந்தான், மதுரைக்கு வடமேற்கே 16 மைல் தொலைவில் வைகை ஆற்றின் இடது கரையில் அமைந்துள்ளது. இது ஒரு வளமான பகுதியாகும். வெற்றிலையின் நிறம் அவற்றின் காரத்தன்மையைத் தீர்மானிக்கிறது. அடர் நிற இலைகள் அதிகக் காரத்தன்மை கொண்டவை. கி. பி. 5ஆம் நூற்றாண்டில் குலசேகரப் பாண்டியனால் கட்டப்பட்ட சோழவந்தானில் உள்ள ஜெயநகர் நாராயண பெருமாள் கோவிலில் உள்ள ஒரு கல்வெட்டு, வெற்றிலை விவசாயிகள் தங்கள் வருமானத்தைக் கோயிலுக்கு நன்கொடையாக வழங்குமாறு அறிவுறுத்தப்பட்டதை வெளிப்படுத்துகிறது. இது மதுரை பாண்டிய மன்னரிடமிருந்து பெறப்படும் வருவாயினை விட மூன்று மடங்கு அதிகமானது என்பதை உறுதியளிக்கிறது.
# சோழவந்தான் வெற்றிலை

## புவியியல் குறியீடு

சோழவந்தான் வெற்றிலைக்கு இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு தகுதி மார்ச் 31, 2023 அன்று வழங்கப்பட்டது. இத்தகுதி 28 அக்டோபர் 2031 வரை செல்லுபடியாகும்.  
கிண்டியைச் சேர்ந்த தமிழ்நாடு மாநில வேளாண் விற்பனை வாரியமும், நகரிசாலையைச் சேர்ந்த வெற்றிலைக் கொடிக்கால் விவசாயச் சங்கமும், 'சோழவந்தான் வெற்றிலை'யின் புவிசார் குறியீடு பதிவினை முன்மொழிந்தன. அக்டோபர் 2021-இல் விண்ணப்பத்தைத் தாக்கல் செய்த பிறகு, 2023ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் வெற்றிலைக்குப் புவிசார் குறியீடு வழங்கப்பட்டது. இதனால் "சோழவந்தான் வெற்றிலை" என்ற பெயர் இப்பகுதியில் பயிரிடப்படும் வெற்றிலைக்கு மட்டுமே பிரத்தியேகமாக வழங்கப்பட்டது. இதனால் இது ஆத்தூர் வெற்றிலைக்குப் பிறகு தமிழ்நாட்டிலிருந்து புவிசார் குறியீடு பெறும் இரண்டாவது வெற்றிலை வகையாகவும், தமிழ்நாட்டிலிருந்து புவிசார் குறியீடு பெற்ற 56ஆவது பொருளாகவும் மாறியது.  
புவிசார் குறியீட்டு பதிவால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, அதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.
# சோழவந்தான் வெற்றிலை

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# பிரஜாபுலி

**பிரஜாபுலி** (*Brajabuli*) என்பது மைதிலி கவிஞரான வித்யாபதியால் பிரபலப்படுத்தப்பட்ட ஒரு செயற்கை இலக்கிய மொழியாகும். இராதா கிருஷ்ணர் மீதான காதலைப் பற்றிய இவரது பிரஜாபுலி பாடல் வரிகள் சிறந்த படைப்புகளாகக் கருதப்படுகின்றன. மற்ற கவிஞர்களும் இவரது எழுத்தைப் பின்பற்றினர். மேலும் இந்த மொழி 16ஆம் நூற்றாண்டில் நிலைநாட்டப்பட்டது.  
இரவீந்திரநாத் தாகூர் தனது *பானுசிம்ம தாகுரேர் படாவளி* (1884) என்ற பாடலையும் இந்த மொழியில் இயற்றினார் (ஆரம்பத்தில் இந்தப் பாடல் வரிகளைப் புதிதாகக் கண்டுபிடிக்கப்பட்ட கவிஞர் பானுசிங்காவின் பாடல்களாக விளம்பரப்படுத்தினார்).  
பிரஜாபுலி அடிப்படையில் மைதிலி (இடைக்காலக் காலத்தில் பரவலாக இருந்தது போல) போன்றது, ஆனால் அதன் வடிவங்கள் வங்காள மொழி போலத் தோற்றமளிக்க மாற்றியமைக்கப்பட்டுள்ளன.
# இராம்பூர் சதார்

**இராம்பூர் சதார்** (*Rampur chaddar*) என்பது 19ஆம் நூற்றாண்டில் இந்தியாவின் இமாச்சலப் பிரதேசத்தில் உள்ள இராம்பூர் நகரில் தோன்றிய ஒரு வகையான கைகளால் நூற்கப்பட்ட கம்பளி சால்வை ஆகும். பின்னர் இவை லூதியானா, அமிர்தசரசு போன்ற பஞ்சாப் நகரங்களில் தயாரிக்கப்பட்டன. மேலும் இந்தியாவிற்கு வெளியே இருந்தும் இறக்குமதி செய்யப்பட்டன.
# இராம்பூர் சதார்

## பெயர்

சடர், சடார், சதர், சதார் என்பது ஓர் இந்தி வார்த்தையாகும். இதன் பொருள் படுக்கை விரிப்பு (செவ்வகத் துணி துண்டு) என்பதாகும். இராம்பூர் சதார் என்பதற்கு இராம்பூர் புசார் என்ற பெயர் சூட்டப்பட்டது. தரம் நன்றாகவும், மென்மையாகவும், நீடித்து உழைக்கக் கூடியதாகவும் இருந்தபோதிலும், இது பஷ்மினாவுக்குச் போன்று இல்லை.
# இராம்பூர் சதார்

## பெயர்

#### பயன்பாடு

இராம்பூர் சதார்கள் போர்வையாகவோ சால்வையாகவோ இந்தியா முழுவதும் விற்கப்பட்டன. 19ஆம் நூற்றாண்டின் பிற்பகுதியில் இந்திய உற்பத்தி என்று விற்கப்பட்ட விசைத்தறி மாதிரிகள் இறக்குமதி செய்யப்பட்டதன் விளைவாக இவை பிரபலமடைந்தன.
# இராமவிஜயம்

**இராம விஜயம்** (*Ramavijaya*) என்பது மராத்தியில் சிறீதர் சுவாமி நசரேக்கரால் (1658-1729) இயற்றப்பட்ட பிரபலமான பக்தி இலக்கியமாகும். இதன் நேரடிப் பொருள் 'விஷ்ணுவின் அவதாரமான இராமருக்கு வெற்றி' என்பதாகும்.
# இராமவிஜயம்

## அறிமுகம்

"இராமவிஜயம்" 40 அத்தியாயங்களாகப் பிரிக்கப்பட்டுள்ளது. 9147 இணையடிகளைக் கொண்டது (மராத்தியில் "ஓவிசு"). 1891ஆம் ஆண்டில், "இராமவிஜயம்" ஆங்கில மொழியில் மறுபதிப்பு செய்யப்பட்டு, பம்பாயின் துபாசி & கோவால் வெளியிடப்பட்டது.  
இராமவிஜயம் என்பது சிறீ இராமர் மற்றும் விஷ்ணுவின் வாழ்க்கை மற்றும் லீலைகளை மகிமைப்படுத்தும் ஒரு புனிதமான பக்தி நூல். சீரடி சாய்பாபாவின் பக்தர்களுக்கு இது மிகவும் முக்கியத்துவம் வாய்ந்தது. சாயி சத்சரிதத்தில் குறிப்பிடப்பட்டுள்ள இதைப் படிக்குமாறு பாபா அடிக்கடி தனது பக்தர்களிடம் கேட்பார்.  
பாபா தனது மகாசமாதிக்கு முந்தைய இறுதி நாட்களில் இராமவிஜயத்தினைத் தனக்குத் தாரை வார்க்கும்படி கேட்டார். மேலும் இராமவிஜயம் ஆன்மீக முக்கியத்துவத்தைப் பற்றி பேசுகிறது.  
20ஆம் நூற்றாண்டின் முற்பகுதி வரை, நடுத்தர வர்க்க மராத்தி பேசும் குடும்பங்களில் பெண்கள் கூடும் கூட்டத்தில் இராமவிஜயத்தை ஓதுவது வழக்கமாக இருந்தது.
# கிள்ளான் போர்

**கிள்ளான் போர்** அல்லது **சிலாங்கூர் உள்நாட்டுப் போர்** (மலாய்: *Perang Kelang*; ஆங்கிலம்: *Klang War;* *Selangor Civil War*) என்பது மலாய் தீபகற்பத்தில் (மலேசியா) உள்ள மலாய் மாநிலமான சிலாங்கூரில் 1867 முதல் 1874 வரை நீடித்த தொடர்ச்சியான மோதல்களைக் குறிப்பிடுவதாகும்.  
தொடக்கத்தில் கிள்ளான் பள்ளத்தாக்கின் நிர்வாகி ராஜா அப்துல்லாவுக்கும் *(Raja Abdullah)* ராஜா மகிதிக்கும் *(Raja Mahdi)* இடையே சண்டை நடந்தது. இதில் கெடா இளவரசரான தெங்கு குடின் *(Tengku Kudin)* மற்றும் பிற மலாய்; மற்றும் சீனப் பிரிவுகளும் இணைந்தன.  
இந்தப் போரின் இறுதியில் தெங்கு குடின்; மற்றும் ராஜா அப்துல்லாவின் மகன் ராஜா இசுமாயிலும் *(Raja Ismail)* வெற்றி பெற்றனர்.
# கிள்ளான் போர்

## பின்னணி

1854-ஆம் ஆண்டில், சிலாங்கூர் சுல்தான் சுல்தான் முகமது சா *(Muhammad Shah of Selangor)*, ராஜா அப்துல்லா பின் ராஜா ஜாபார் *(Raja Abdullah bin Raja Ja'afar)* என்பவரை கிள்ளான் பள்ளத்தாக்கின் ஆளுநராக நியமித்தார். ராஜா அப்துல்லாவும் அவரின் சகோதரர் ராஜா ஜுமாத் என்பவரும்; இதற்கு முன்னர் ராஜா சுலைமான் என்பவரின் சுரங்கத் தொழிலில் ஏற்பட்ட கடனைத் தீர்க்க உதவினார்கள். அதற்குரிய நன்றிக் கடனாக அவர்களுக்கு கிள்ளான் பள்ளத்தாக்கின் ஆளுநர் பதவி வழங்கப்பட்டது.
# கிள்ளான் போர்

## சிலாங்கூர் சுல்தான் அப்துல் சமாட்

1857-ஆம் ஆண்டு சுல்தான் முகமது சா காலமானார். ஓர் அதிகாரப் போராட்டத்திற்குப் பிறகு சுல்தான் அப்துல் சமாட் *(Abdul Samad of Selangor)* என்பவர் சுல்தான் முகமது சாவிற்கு பிறகு ஆட்சிக்கு வந்தார்.  
இருப்பினும், சுல்தான் அப்துல் சமாட் மாநிலத் தலைநகரான லங்காட் பகுதியில் மட்டுமே நேரடி கட்டுப்பாட்டைக் கொண்டிருந்தார். சிலாங்கூரின் மற்ற பகுதிகளின் மீது சுல்தான் அப்துல் சமாட்டிற்கு முழுமையான கட்டுப்பாடுகள் இல்லை. அந்த நேரத்தில், சிலாங்கூர் மாநிலம் நான்கு ஆற்று மாநிலங்களாக ஒருங்கமைக்கப்பட்டு இருந்தன.
# கிள்ளான் போர்

## சிலாங்கூர் சுல்தான் அப்துல் சமாட்

### நான்கு தன்னாட்சித் தலைவர்கள்

1. பெர்ணம் பள்ளத்தாக்கு
1. கோலா சிலாங்கூர்
1. கிள்ளான் பள்ளத்தாக்கு
1. லுக்குட்  
இந்த நான்கு பகுதிகளும் நான்கு தன்னாட்சித் தலைவர்கள் அல்லது ஆளுநர்களால் நிர்வகிக்கப்பட்டன. பதவியில் இருந்து நீக்கப்பட்டதால் அதிருப்தி அடைந்த ராஜா மகிதிதான் முதலில் மோதலைத் தொடங்கினார். அதைத் தொடர்ந்து நடந்த போரில் மலாய்க்காரர்கள் இரண்டு பிரிவுகளாகப் பிரிந்தனர்.
# கிள்ளான் போர்

## சிலாங்கூர் சுல்தான் அப்துல் சமாட்

### ராஜா மகிதியின் தரப்பு

ராஜா மகிதியின் பிரிவில் சிலாங்கூர் பாங்லிமா ராஜாவின் *(Panglima Raja of Selangor)* மகன் ராஜா மகமூத் இருந்தார். பெர்னாம் பள்ளத்தாக்கின் ராஜா ஈத்தாம் *(Raja Hitam of Bernam Valley);* முகமது அகிப் *(Mohamed Akib)*; மற்றும் முகமது அகிப் அவர்களின் தம்பி முகமது தாகீர் *(Mohamed Tahir)* தலைமையிலான சுமாத்திரா குடியேறிகள் இருந்தனர்.  
ராஜா அப்துல்லாவின் தரப்பில் அவரின் மகன் ராஜா இசுமாயில் *(Raja Ismail)*; ராஜா அப்துல்லாவின் தரப்பிற்குத் தலைமை வகித்தார். ராஜா அப்துல்லாவின் மரணத்திற்குப் பிறகு, ராஜா இசுமாயில் போரைத் தொடர்ந்தார். பின்னர் கெடா இளவரசர் தெங்கு குடின் *(Tengku Kudin),* ராஜா அப்துல்லாவின் தரப்பில் சேர்ந்தார். இவருக்கு சுல்தான் அப்துல் சமாட் ஆதரவு அளித்தார். சீன ஈயச் சுரங்கத் தொழிலாளர்களும்; இரு முகாம்களுக்கு இடையே இரு பிரிவுகளாகப் பிரிந்து களம் இறங்கினர்.  
இருப்பினும், போரின் போது மலாய்க்காரர்கள் சிலர் தங்களின் ஆதரவுத் தரப்புகளை மாற்றிக் கொண்டனர். எடுத்துக்காட்டாக, ராஜா அப்துல்லாவிடமிருந்து கிள்ளானைக் கைப்பற்ற ராஜா மகிதிக்கு உதவிய முகமது தாகீர், கடைசியில் தெங்கு குடினுடன் சேர்ந்து கொண்டார். அரபு-மலாய் போராளியான சையத் மசோர் *(Syed Mashhor)* என்பவர் தொடக்கத்தில் ராஜா அப்துல்லாவை ஆதரித்தார். ஆனால், காலப் போக்கில் ராஜா மகிதி தரப்புக்கு மாறினார். அதே போல கோலா சிலாங்கூர் ராஜா மூடா மூசா *(Raja Muda Musa)* என்பவர் ராஜா மகிதி தரப்பிடம் அடைக்கலம் அடைந்தார்.  
போரின் பிந்தைய கட்டங்களில் தெங்கு குடின் பிரித்தானிய காலனித்துவ அதிகாரிகளின் ஆதரவையும்; மற்றும் 1873-இல், அண்டை மாநிலமான பகாங்கில் இருந்து கூலிப் படையினரின் ஆதரவையும் பெற முடிந்தது.
# கிள்ளான் போர்

## தொடக்க மோதல்

1866-ஆம் ஆண்டில், ராஜா அப்துல்லா, நீரிணைக் குடியேற்றங்களைச் சேர்ந்த இரண்டு வணிகர்களான வில்லியம் என்றி மேக்லியோட் ரீட் *(William Henry Macleod Read)*; மற்றும் டான் கிம் சிங் *(Tan Kim Ching)* ஆகியோருக்கு கிள்ளான் பள்ளத்தாக்கில் அபின் வணிகத்தில் இருந்து வரி வசூலிக்க அதிகாரம் வழங்கினார். அதே காலக் கட்டத்தில் ராஜா மகிதியும் கிள்ளான் பள்ளத்தாக்கில் அபின் வணிகத்தில் ஈடுபட்டு இருந்தார்.  
பின்னர், சுமாத்திரா வணிகர்கள் சிலரின் ஆதரவுடன் ராஜா மகிதி, கிள்ளான் நகரக் கோட்டையை (தற்போது ராஜா மகிதி கோட்டை) முற்றுகையிட்டார். 1867-ஆம் ஆண்டு கோட்டையில் தாக்குதல் நடத்திய போது முகமது அகிப் சுட்டுக் கொல்லப்பட்டார். அதன் பின்னர், அவரின் தம்பி முகமது தாகீர் *(Mohamed Tahir)* பத்து பாரா குலத்தின் தலைமைப் பொறுப்பை ஏற்றுக் கொண்டார். கொல்லப்பட்ட சுமாத்திரா மலாய்க்காரர்கள் பலரின் உடல்களும்; முகமது அகிப்பின் உடலும் கிள்ளான் நகரக் கோட்டையின் வளாகத்திற்குள் அடக்கம் செய்யப்பட்டன.  
இதன் பின்னர், ராஜா அப்துல்லா தன் குடும்பத்தினருடன் மலாக்காவின் நீரிணை குடியேற்றத்தில் தஞ்சம் அடைந்தார். பின்னர் அவர் அங்கேயே இறந்தார். அவரின் இரண்டு மகன்களான ராஜா இசுமாயில்; மற்றும் ராஜா அசன் இருவரும் ராஜா மகிதியுடன் தொடர்ந்து சண்டையிட்டனர்.  
மார்ச் 1867-இல், ராஜா மகிதி, கிள்ளான் கோட்டையைக் கைப்பற்றி கிள்ளான் நகரத்தையும் கைப்பற்றினார். அப்துல்லாவின் மகன்களில் ஒருவரான ராஜா இசுமாயில், கிள்ளான் நகரத்தை முற்றுகையிட மூன்று சிறிய கப்பல்களுடன் மீண்டும் கிள்ளானுக்குத் திரும்பி வந்தார். ஆனால் கிள்ளான் நகரத்தை மீண்டும் கைப்பற்ற முடியவில்லை.[3]
# கிள்ளான் போர்

## சீன இரகசிய கும்பல்களின் ஈடுபாடு

(1880)]]
சிலாங்கூர் உள்நாட்டுப் போர் வெடித்தபோது, கோலாலம்பூர் காப்பித்தான் சீனா யாப் ஆ லோய் *(Yap Ah Loy),* சீனக் குழுக்களிடையே உள்நாட்டுச் சண்டைகளையும்; பிற மலாய் பிரிவுகளின் தாக்குதல்களையும் எதிர்கொண்டார். கோலாலம்பூரை தளமாகக் கொண்ட ஆய் சான் கும்பல் *(Hai San Secret Society);* மற்றும் செலாயாங்கைத் தளமாகக் கொண்ட கீ கின் கும்பல் *(Ghee Hin Kongsi)* ஆகிய இரண்டு பெரிய சீனக் கும்பல்கள், கோலாலம்பூரின் ஈய உற்பத்தியைக் கட்டுப்படுத்த சண்டைகளில் ஈடுபட்டன.  
சீனக் குழுக்கள் இறுதியில் சிலாங்கூர் உள்நாட்டுப் போரில் எதிரெதிர் தரப்புகளில் இணைந்தன. கீ கின் கும்பல் ராஜா மகிதியுடன் இணைந்தது; ஆய் சான் கும்பலும்; யாப் ஆ லோயும் தெங்கு குடினுடன் இணைந்தனர்.
# கிள்ளான் போர்

## பிரித்தானியர் தலையீடு

ஆண்ட்ரு கிளார்க்]]
கிள்ளானில் தொடர்ந்து நீடித்த போர்களினால் அப்பகுதியில் பிரித்தானியர்களின் வணிகம் மற்றும் முதலீடுகளுக்கு தொடர்ந்தால் போல இடையூறுகள் ஏற்பட்டன. அவை குறித்து பிரித்தானியர்கள் மிகவும் கவலைப்பட்டனர். இவற்றின் தொடர்ச்சியாக, கிள்ளான் போருக்குப் பின்னர், மலாய் மாநிலங்களின் விவகாரங்களில் பிரித்தானியர்களின் நேரடி ஈடுபாடுகளும் தொடங்கின. இறுதியில், கிள்ளான் போரில், தெங்கு குடினுடன் பிரித்தானியர்கள் இணைந்தனர்.  
அதற்கும் காரணங்கள் உள்ளன. ஏற்கனவே, ராஜா மகிதியும் அவருடைய ஆதரவாளர்கள் சிலரும், மலாக்கா நீரிணையில் பிரித்தானியக் கப்பல்களைத் தாக்கிச் சேதப்படுத்தி உள்ளனர். இந்தக் கட்டத்தில், காலனித்துவச் செயலாளர் ஜேம்ஸ் பர்ச் *(James W. W. Birch),* தெங்கு குடினுக்கு ஆதரவாகக் குரல் கொடுத்தார். கோலா சிலாங்கூரை முற்றுகையிடுவதற்கு ஒரு கப்பலையும் கொடுத்து உதவினார். அப்போதைய பகாங் மாநிலத்தின் பிரித்தானிய ஆளுநர் ஆரி ஆர்ட் *(Harry Ord)* அவர்களும், தெங்கு குடினுக்கு ஆதரவு வழங்கினார்.  
இதற்கு முன்னர், தவிர்க்க முடியாத சூழ்நிலைகளில், உள்ளூர்த் தகராறுகளில் பிரித்தானியர்கள் ஈடுபட்டிருந்தாலும், பொதுவாகவே உள்ளூர் ஆட்சியில் தலையிடாத கொள்கையைக் கொண்டிருந்தனர். இருப்பினும் கிள்ளான் போரும்; பேராக்கில் நடந்த லாருட் போர்கள் போன்ற பிற மோதல்களும், செப்டம்பர் 1873-இல், அந்தக் கொள்கையைக் கைவிடுவதற்கு வழிவகுத்தன.
# கிள்ளான் போர்

## பிரித்தானியர் தலையீடு

### பிரித்தானிய நிர்வாகம்

கிள்ளான் போர் என்பது மலாய் மாநிலங்களில் பிரித்தானிய நிர்வாகத்தின் தொடக்கமாகும். அக்டோபர் 1875-இல், சுல்தான் அப்துல் சமாட் ஆண்ட்ரூ கிளார்க்கிற்கு ஒரு கடிதம் அனுப்பினார். அதில் சிலாங்கூர் மாநிலம் ஒரு பிரித்தானிய பாதுகாவல் பிரதேசமாக மாற வேண்டும் என்று கோரிக்கை வைத்தார்.  
அதைத் தொடர்ந்து சிங்கப்பூரைச் சேர்ந்த வழக்கறிஞரான ஜேம்ஸ் கத்ரி டேவிட்சன் *(James Guthrie Davidson)* சிலாங்கூரின் முதல் பிரித்தானிய ஆளுநராக நியமிக்கப்பட்டார். 1874-ஆம் ஆண்டு பேராக் சுல்தானுடன் பங்கோர் உடன்படிக்கை 1874 கையெழுத்தான பிறகு இந்த நியமனம் உருவானது. மலாய் மாநிலங்களின் சுல்தான்களுக்கு, பிரித்தானிய ஆளுநர்கள் ஆலோசகர்களாகப் பணியாற்றும் மறைமுக பிரித்தானிய ஆட்சியின் தொடக்கத்தை இந்த நிகழ்வு குறிக்கிறது.
# ஆதஜ்யா

**ஆதஜ்யா** (*Adajya*-) என்பது 1996ஆம் ஆண்டு இந்திரா கோஸ்வாமியின் *தோண்டால் காதிர் உய்யே கோவா கவுடா* என்ற நாவலை அடிப்படையாகக் கொண்டு சந்த்வானா பர்டோலோய் இயக்கிய இந்திய அசாமி மொழி நாடகத் திரைப்படமாகும். இந்தப் படம் பல பன்னாட்டுத் திரைப்பட விழாக்களில் திரையிடப்பட்டது.
# ஆதஜ்யா

## கதைக்களம்

இந்தப் படம் 1940களின் அசாமில் நடப்பது போல் திரைக்கதை அமைக்கப்பட்டுள்ளது. சட்டம், பழக்கவழக்கங்களால் கட்டாயப்படுத்தப்பட்ட கடுமையான கட்டுப்பாடுகள் இருந்தபோதிலும், மூன்று விதவைகள் கண்ணியமான வாழ்க்கையை நடத்தப் போராடுகிறார்கள். ஓர் இளம் அமெரிக்க அறிஞரின் வருகை, ஒரு விசப் பாம்புக் கடி, மூதாதையர் நகைகள் திருடப்பட்டது ஆகியவை இளம் மற்றும் அழகான விதவை கிரிபாலாவின் நிலைமையை ஒரு வேதனையான நெருக்கடிக்குக் கொண்டுவருகின்றது.
# ஆதஜ்யா

## நடிகர்கள்

- மார்க் சாகிப்பாக தாடாம் ஆல்டர்
- கிரிபாலாவாக திரிசா சைகியா
- பிசுணு கர்கோரியா
- திரிவேணி போரா
- பாகிரதி
- நிலு சக்ரவர்த்தி
- சேதனா தாசு
- இந்திரா தாசு
- மின்டு பருவா
# ஆதஜ்யா

## விருதுகள்

; 44வது தேசியத் திரைப்பட விருதுகள்  
- சிறந்த அசாமியத் திரைப்படம்
- சிறந்த ஒளிப்பதிவாளர் - மிருணாள்காந்தி தாசு (*ராக் பிரகாக்*)
- தேசியத் திரைப்பட விருது - சிறப்பு பாகிரோதி (*சங்கத்* படத்திற்காக டோலன் ராய்க்காகவும்)  
; இந்திய சர்வதேச திரைப்பட விழா  
- சிறப்பு நடுவர் விருது
# அல் காச்சி

**அல் காச்சி** (*Al Hachi*) என்பது காசுமீர் பூசனிக்காய் வகையாகும்.
# அல் காச்சி

## பயன்பாடு

பனிப்பொழிவு பள்ளத்தாக்கைத் தனிமைப்படுத்தக்கூடிய குளிர்காலத்தில், காசுமீர் மக்கள் **அல் காச்சி** பூசனிக்காயை உலர்த்தி சாப்பிடுவார்கள். புதிய பூசனிக்காயை துண்டுகளாக வெட்டி சூரிய ஒளியில் உலர வைக்க வேண்டும். அல் காச்சியை இறைச்சி, ராஜ்மா பருப்பு, பிற உலர்ந்த காசுமீர் காய்கறிகளான தக்காளியுடன் (உலர்ந்த தக்காளி) சமைக்கப்படுகிறது.
# தேஷ்ராஜ் படேரியா

**தேஷ்ராஜ் படேரியா** இந்திய நாட்டுப்புற இசைப்பாடகர் ஆவார். இவர் இந்தியாவின் மத்தியப்பிரதேசத்தின் புந்தேல்கண்ட் என்னும் பகுதியைச் சேர்ந்தவர்.இவர் புந்தேலி மொழியி்ன் நாட்டுப்புறப் பாடல்கள் மூலம் இந்திய அளவிலும் உலக அளவிலும் அறியப்படுகிறார்.
# தேஷ்ராஜ் படேரியா

## தொடக்க கால வாழ்க்கை

தேஷ்ராஜ் படேரியா, இந்தியாவின் மத்தியப்பிரதேச மாநிலத்தில் சத்தர்பூர் மாவட்டத்தின் திந்தானி என்னும் ஊரில் 1953ஆம் ஆண்டில் ஜூலை 25ம் நாள் பிறந்தார். பள்ளிக்கல்வியை முடித்தபிறகு இசைத்துறையில் பட்டயப்படிப்பை நிறைவு செய்தார். சுகாதாரத் துறையில் பணியிலமர்ந்த பின் மாலை நேர விழாக்களில் பாடல்கள் பாடுவதை வழக்கமாகக் கொண்டிருந்தார்.
# தேஷ்ராஜ் படேரியா

## இசை வாழ்க்கை

1972ஆம் ஆண்டில் தேஷ்ராஜ் மேடை பாடகராகத் தன் இசைவாழ்வைத் தொடங்கினார். அத்துடன் சத்தர்பூர் வானொலியிலும் பாடத்தொடங்கினார். தொடர்ந்து 1980களில் நாட்டுப்புற இசைத்தட்டுகள் பரவலாக வெளிவரத் தொடங்கியபின் படேரியா நாட்டுப்புறப் பாடகராக பிரபலமானார்.
# தேஷ்ராஜ் படேரியா

## இறப்பு

தேஷ்ராஜ் படேரியா தனது 67வது வயதில் 2020ஆம் ஆண்டு செப்டம்பர் 5ஆம் நாள் அன்று மாரடைப்பால் மரணமடைந்தார். படேரியா கடந்த 50 ஆண்டுகளில் பத்தாயிரத்திற்கும் மேற்பட்ட நாட்டுப்புறப் பாடல்களைப் பாடி சாதனை புரிந்துள்ளார்.
# தேஷ்ராஜ் படேரியா

## இசைப்பணிகளின் பட்டியல்

| 1994 | மோரோ காண்டோ நிக்காரோ தொகுதி-1 | டி- சீரிஸ் (நிறுவனம்) |
| --- | --- | --- |
| ராதா பித்தியா தொகுதி -2 | டி- சீரிஸ் (நிறுவனம்) |  |
| 1995 | மேலா கோன் மச்சல் காயி | டி- சீரிஸ் (நிறுவனம்) |
| ராதே ஷ்யாம் ராமாயண்(ஸ்ரீ ராமர் பிறப்பு) | டி- சீரிஸ் (நிறுவனம்) |  |
| மேலா கோன் மச்சல் காயி | டி- சீரிஸ் (நிறுவனம்) |  |
| 1996 | மோசே வியாஹ் கரலே ப்யாரி | டி- சீரிஸ் (நிறுவனம்) |
| பனாரஸ் கேந்தியா நா காலோ விவாஹ் கீத் (பன்னா கீத்) | டி- சீரிஸ் (நிறுவனம்) |  |
| லல்லா ஹர்தோல் கா ஜனம் | டி- சீரிஸ் (நிறுவனம்) |  |
| ஜே தின் காத்தத் நஹின் காத்தே | டி- சீரிஸ் (நிறுவனம்) |  |
| மொரோ பியாவ் ஏவ் ந பாஹோ | டி- சீரிஸ் (நிறுவனம்) |  |
| லாலா ஹொர்தால் கா பாத் | டி- சீரிஸ் (நிறுவனம்) |  |
| தாரு பீ கே ஆ பயே சயன் | டி- சீரிஸ் (நிறுவனம்) |  |
| மையின் டூ ஏசே குன்வாரோ ராவ் | டி- சீரிஸ் (நிறுவனம்) |  |
| பனாரஸ் கேந்திய நா காலோ விவாஹ் கீத் (பன்னா கீத்) | டி- சீரிஸ் (நிறுவனம்) |  |
| கீல் காதி சே திலி குமையோ | டி- சீரிஸ் (நிறுவனம்) |  |
| 1997 | ராதே ஷ்யாம் ராமாயண் (கேக்கே கா கோப்) தொகுதமி | டி- சீரிஸ் (நிறுவனம்) |
| ராம் விவாஹ் தொகுதி -5 | டி- சீரிஸ் (நிறுவனம்) |  |
| தனுஷ் யக்யம் | டி- சீரிஸ் (நிறுவனம்) | } |
# கேமு கதாவி

**கேமு கதாவி** (*Hemu Gadhavi*)(4 செப்டம்பர் 1929 - 20 ஆகஸ்ட் 1965) ஒரு குஜராத்தி மொழிப் பாடகர், பாடலாசிரியர், இசையமைப்பாளர், நாடக ஆசிரியர் மற்றும் நடிகர் ஆவார். சௌராஷ்டிர நாட்டுப்புற இசையின் முன்னோடியாகக் கருதப்படுகிறார்.
# கேமு கதாவி

## தொடக்க கால வாழ்க்கை மற்றும் குடும்பம்

ஹேமு கதாவி 4 செப்டம்பர் 1929 அன்று குஜராத் மாநிலத்தின் சுரேந்திரநகர் மாவட்டத்தின் தன்கானியா என்னும் கிராமத்தில் பிறந்தார். இவரது தந்தை நண்ப காதவி மற்றும் இவரது தாய் பாலுபா காதவி ஆகியோர் ஆவர். இவரது மனைவியின் பெயர் ஹரிபா காதவி. இவரது மகன் பிஹாரிதன் காதவியும் பாடகர் ஆவார்.  
கதாவி சிறுவயதிலிருந்தே நாட்டுப்புறப் பாடல்கள் மீது ஆர்வம் கொண்டிருந்தார். தனது 14வது வயதில் சக்தி பிரபாவ் கலாமந்திர் என்னும் நாடகக்குழுவில் ரூபாய் 15 மாதச் சம்பளத்திற்கு பணியில் சேர்ந்தார்.தன்னுடைய முதல் நாடகமான முரளிதரன் நாடகத்தில் கிருஷ்ண வேடம் ஏற்று நடித்து தன் திறமையான நடிப்பால் மக்களைக் கவர்ந்தார். அதே நாடகத்தில் காம்டு முஜ்னே ப்யாரே கோகுல் என்னும் தனது முதல் பாடலையும் பாடினார். ஜாம்நகரில் ரணக்தேவி என்னும் நாடகத்தில் ரணக்தேவி என்னும் பெண் வேடத்தில் சிறப்பான நடிப்பை வெளிப்படுத்தினார். தொடர்ந்து பக்தி இலக்கியங்களைக் கற்றதோடு அதைத் தன் நாட்டுப்புறப் பாடல்களிலும் நாடகத்திலும் பயன்படுத்தினார். 1955 ஆம் ஆண்டு வரை வான்கர் நாடகக் குழு மற்றும் ராஜ்கோட் சைதன்ய நாடகக்குழு ஆகியவற்றில் பணியாற்றினார்.
# கேமு கதாவி

## பணி வாழ்க்கை

1955ஆம் ஆண்டில் காதவிக்கு அகில இந்திய வானொலி நிலையத்தில் பணியாற்ற அழைப்பு விடுக்கப்பட்டது. எனவே, அவரும் ராஜ்கோட்டில் இருந்த ஆகாஷவாணி நிலையத்தில் இசைக்கலைஞராகப் பணியில் சேர்ந்தார். அந்தக் காலகட்டத்தில் ஜவேர்சந்த் மேக்னி மற்றும் துலா பயா கஹ் ஆகியோரது இலக்கியங்களைக் கற்றார். தனது 19 வது வயது வரை அவர் அங்கு பணியாற்றினார்.
1962அல்லது 1963இல் கொலம்பியா நிறுவனம் ஹேமு கதாவியின் இசைத் தொகுப்பான சோனி ஹால்மன் உஜாலியை வெளியிட்டது. அத்துடன் கதாவி சிவாஜி நு ஹலார்டு மற்றும் ஆம் மஹியாரா ரே மற்றும் மோர்பி நி வனியான் ஆகிய இசைத்தட்டுகளை வெளியிட்டார்.அவை குஜராத்தில் மிகவும் பிரபலம் அடைந்தன. இவற்றைத் தவிர சத்யதேவி ராஜா ஹரிச்சந்திரா மற்றும் பிரதிவிராஜ் சவுஹான் ஆகிய நாடகங்களையும் நிகழ்த்தினார்.
# கேமு கதாவி

## இறப்பு

1965ஆம் ஆண்டு ஆகஸ்ட் 30ஆம் நாளில் ஹேமு கதாவி வானொலி நிலையத்தில் பணியில் இருந்த போது மூளையில் இரத்தக்கசிவு ஏற்பட்டு மயக்கமடைந்தார். அதன் காரணமாக தனது 36 வயதிலேயே மரணடைந்தார்.
# கேமு கதாவி

## ஹேமு கதாவி பெயரில் அறக்கட்டளை

ஹேமு கதாவியின் நினைவைப் போற்றும் வகையில் நாட்டுப்புற இசைக்கலைஞர்களுக்கான அறக்கட்டளை ஹேமு கதாவியின் பெயரில் அவரது சொந்த ஊரான தான்கானியாவில் 2013ஆம் ஆண்டு நிறுவப்பட்டது.
# கேமு கதாவி

## விருதுகள்

- சிறந்த நாட்டுப்புற இசைக்கலைஞருக்கான விருது, இந்திய ஜனாதிபதியால் வழங்கப்பட்டது சர்வபள்ளி ராதாகிருஷ்ணன்.
- சிறந்த நாட்டுப்புறப் பாடருக்கான பெருமைமிகு விருது, குஜராத் மாநில அரசால் வழங்கப்பட்டது.
- சிறந்த பின்னணி பாடகருக்கான விருது
# கடான்

***கடான்*** (மொழிபெயர்ப்பு. கோல் மைன்) என்பது 2024 ஆம் ஆண்டு வெளியான இந்திய பெங்காலி மொழி அதிரடி த்ரில்லர் திரைப்படமாகும், இது சூஜித் ரினோ தத்தா எழுதி இயக்கியுள்ளார். முறையே சுரிந்தர் பிலிம்ஸ் மற்றும் தேவ் என்டர்டெயின்மென்ட் வென்ச்சர்ஸ் பதாகைகளின் கீழ் நிஸ்பால் சிங் மற்றும் தேவ் தயாரித்த இந்த படத்தில் தேவ் இரட்டை வேடங்களில் நடிக்கிறார், ஜிஷு சென்குப்தா கதாநாயகனாக நடிக்கிறார், அனிர்பன் சக்ரவர்த்தி, பர்கா பிஷ்ட், இதிகா பால், ஜான் பட்டாச்சார்யா, பார்த்தா சரதி சக்ரவர்த்தி. படத்தில், தாமோதர் பள்ளத்தாக்கு அருகிலுள்ள ஒரு நிலக்கரி சுரங்கத்தைச் சேர்ந்த ஒரு சாதாரண கண்காட்சி அமைப்பாளர், இறந்த தனது தந்தையின் ஒத்த எண்ணம் கொண்ட நண்பரால் தனது நிலக்கரி சிண்டிகேட்டில் ஒரு கூட்டாளியாக நியமிக்கப்படுகிறார், அங்கு முன்னாள் சில வெளிவரும் நிகழ்வுகளின் உண்மையைக் கண்டுபிடிப்பார்.  
இந்த படம் ஜனவரி 2024 இல் ஒரு கேரக்டர் மோஷன் போஸ்டருடன் அதிகாரப்பூர்வமாக அறிவிக்கப்பட்டது. முதன்மை படப்பிடிப்பு பிப்ரவரி 2024 இல் கொல்கத்தா தொடங்கியது, முக்கிய படப்பிடிப்பு அசன்சோல், துர்காபூர் மற்றும் ராணிகஞ்ச் ஆகிய இடங்களில் அடுத்தடுத்த அட்டவணைகளில் நடந்தது. படத்தின் ஒலிப்பதிவை ரத்திஜித் பட்டாச்சார்ஜி, சாவி மற்றும் நிலாயன் சாட்டர்ஜி ஆகியோர் இசையமைத்துள்ளனர், அதே நேரத்தில் பட்டாச்சார்ஜியே அதன் இசையை வழங்குகிறார். படத்தின் திரைக்கதை மற்றும் வசனங்களை முறையே பிஸ்வரூப் பிஸ்வாஸ் மற்றும் தத்தா எழுதியுள்ளனர். ஷைலேஷ் அவஸ்தி ஒளிப்பதிவு மற்றும் எம். டி. யைக் கையாண்டார். கலாம் எடிட்டிங் செய்தார். இந்த படம் படைப்பு இயக்குனராக தேவின் அறிமுகத்தையும், சில ஆண்டுகளுக்குப் பிறகு அதிரடி வகை திரும்புவதையும் குறிக்கிறது.  
*கடான்* 20 டிசம்பர் 2024 அன்று, கிறிஸ்துமஸ் தினத்தன்று திரையரங்குகளில் வெளியிடப்பட்டது, அதன் நடிகர்கள் நடிப்பு, இயக்கம், ஸ்கிரிப்ட், அதிரடி காட்சிகள் மற்றும் இசை மதிப்பெண்கள் ஆகியவற்றின் குறிப்பிட்ட மதிப்பீடுகளுடன் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது. இந்த படம் ஒரு பெங்காலி படத்திற்கு பல பாக்ஸ் ஆபிஸ் சாதனைகளை படைத்தது, தேவ் நடித்த *சந்தர் பஹார்* (2013) அமைத்ததை முறியடித்தது. 24 கோடிக்கு மேல் வசூலித்து, 2024 ஆம் ஆண்டில் அதிக வசூல் செய்த பெங்காலி படமாகவும், அதிக வசூல் செய்யப்பட்ட இரண்டாவது பெங்காலி திரைப்படமாகவும் உருவெடுத்தது.
# கடான்

## சுருக்கம்

**1997**: பங்களாதேஷ் முழுவதையும் இழந்த பிறகு, ஷியாம் எல்லையைக் கடந்து சட்டவிரோதமாக குடியேறியவராக இந்தியா வருகிறார். இங்கு அவர் தாமோதர் பள்ளத்தாக்கின் நிலக்கரி சுரங்கங்களில் தொழிலாளியாக வேலைக்குச் சென்றார், அங்கு அவர் வைஷ்ணவர் மோகனை சந்தித்தார். காலப்போக்கில், அவர்கள் ஒரு வலுவான நட்பை வளர்த்துக் கொண்டனர். ஷியாமின் வலிமை மற்றும் மோகனின் சூத்திரதாரியுடன் சேர்ந்து, அவர்கள் முழு நிலக்கரி சுரங்கத்தின் மீதும் ஏகபோக கட்டுப்பாட்டைப் பெற்றனர். அவர்கள் நிலக்கரி சிண்டிகேட் மீது தங்கள் முழு செல்வாக்கையும் வளர்த்துக் கொண்டனர்.  
அதிகாரத்தின் இந்த பெருக்கம் உள்ளூர் எம். எல். ஏ ஷெஷாத் சித்திக்கிற்கு எதிரான நிலைப்பாட்டை அவர்களுக்குக் கொடுத்தது. இதற்கிடையில், ஷியாம் ஏழை தொழிலாளர்களுக்கு ஒரு மேசியாவாக மாறினார், பெரும்பாலும் உள்ளூர் ஆதிவாசி சமூகத்தைச் சேர்ந்தவர். அவர்களின் விவசாய நிலங்களை அபகரிக்கும் யோசனையை அவர் ஆதரிக்கவில்லை, மேலும் நிலக்கரி கடனில் 20 சதவீத பங்கை அவர்களுக்கு வழங்கினார். இதனால் அவர் ஆதிவாசி தலைவரான மண்டியுடன் தொடர்பு கொண்டார்.  
சூடான மோதல் மற்றும் வாக்குவாதத்தில், ஷியாம் ஒரு போலீஸ் அதிகாரியைக் கொன்றார். இதன் விளைவாக அவர் புதிதாகப் பிறந்த குழந்தையையும் மனைவி ஜமுனாவையும் பெற்ற ஒரு நேரத்தில் சிறையில் அடைக்கப்பட்டார். ஆனால் அவர் சிறைக்குள் மர்மமான முறையில் இறந்துவிடுகிறார்.  
**2024**: இப்போது, சட்டவிரோத நிலக்கரி சிண்டிகேட் மூலம் மோகன் அந்த பிராந்தியத்தில் ஒரு பணக்கார தொழிலதிபராக மாறிவிட்டார், மேலும் சுரங்கங்களின் மீது ஏகபோகத்தையும் பெற்றுள்ளார். இப்போது நிலக்கரி டிரான்ஸ்போர்ட்டராக இருக்கும் தனது முன்னணி குழுவில் சேர ஷியாமின் மகன் மதுவை அவர் மெதுவாக முன்வைக்கிறார். தனது தந்தையின் வணிகத்தை வாரிசாகப் பெறுவார் என்று நம்பியிருந்த மோகனின் மகன் மகனுக்கு இது சரியாக நடக்கவில்லை.காலப்போக்கில், மது மோகனின் மிகவும் நம்பகமான நபர்களில் ஒருவராக மாறும்போது, தனது தந்தையின் மரணத்தின் பின்னணியில் உள்ள காரணத்தை அவர் அறிந்துகொள்கிறார். மது இப்போது தனது தந்தைக்கு எதிரான அட்டூழியங்களுக்கு பழிவாங்க விரும்புகிறார்.
# கடான்

## எதிர்காலம்

படத்தின் முடிவு ஒரு தொடர்ச்சியை நோக்கிச் செல்கிறது. ஆனால், ஒரு நேர்காணலில், காதானின் வரவேற்பைப் பொறுத்து, முதல் பகுதி வணிக ரீதியாக வெற்றி பெற்றால் மட்டுமே காதான் 2 தயாரிக்கப்படும் என்று தேவ் குறிப்பிட்டார்.
# ஐமோல் மக்கள்

**ஐமோல் மக்கள்** (*Aimol people*) என்பவர்கள், இந்தியாவின் முதன்மையாக மணிப்பூரிலும், மிசோரம், திரிபுரா, நாகாலாந்து, அசாம், மேகாலயாவின் சில பகுதிகளிலும் வாழும் ஓர் இனக்குழு ஆகும். இவர்கள் சீன-திபெத்திய மொழியான ஐமோல் மொழியைப் பேசுகிறார்கள். இவர்கள் தங்களை 'ஐமோல்' என்று அடையாளப்படுத்திக் கொள்கிறார்கள். எந்தத் தொடர்பும் எவரிடமும் இல்லாத ஒரு சுயாதீன பழங்குடியினர். சுதந்திரத்திற்கு முன்பும் இன்றும் ஐமோல் மக்கள் அண்டை சமூகங்களுடன் இணக்கமாக வாழ்ந்து வருகின்றனர். ஐமோல் மக்கள் கோம், கொய்ரெங், சிரு, சோத்தே, கெல்மா, பீயட், பயட் போன்ற சமூகங்களுடன் நெருங்கிய தொடர்புடையவர்கள். இவர்கள் மணிப்புரியம் (மெய்தி) மொழியை தங்கள் இரண்டாவது மொழியாக எத்னொலோக்கின் படி பயன்படுத்துகின்றனர்.  
கிபி 1787-இல், இவர்கள் தங்கள் மொழியில் "உருவாங் லெ வைசோ" என்று அழைக்கப்படும் திமைமுக் மலைகளைச் சுற்றியுள்ள ஓர் இடத்திலிருந்து குடிபெயர்ந்தனர். இவர்களின் முன்னோர்கள் மிசோரமிலிருந்து இடம்பெயர்ந்து, ஜூம் சாகுபடி மூலம் ஒரு மலையிலிருந்து இன்னொரு மலைக்குச் சென்றதாக நம்பப்படுகிறது. இறுதியாக, 1900 வாக்கில், இவர்களில் சிலர் மணிப்பூரில் உள்ள தெங்னௌபல் மாவட்டத்தில் உள்ள ஐமோல் மலைகளை அடைந்துள்ளனர். இவர்களின் எண்ணிக்கை சுமார் 3400 பேர் ஆகும். இவர்களில் பெரும்பான்மையர் கிறித்துவ மதத்தினைப் பின்பற்றுகின்றனர்.
# அனுமதி (தெய்வம்)

**அனுமதி** (*Anumati*) என்பது இந்து மதத்தில் (சமசுகிருதத்தில் "தெய்வீகத் தயவு", தேவநாகரி: अनुमति) ஒரு சந்திர தெய்வம் ஆகும். இவரது வாகனம் *கிரிசா மிருகம்* அல்லது *கிருஷ்ணா ஜிங்கா* எனப்படும் புல்வாய் ஆகும்.  
அனுமதி என்பது இந்தியில் "அனுமதி" அல்லது "அனுமதி வழங்குதல்" என்று பொருள்படும் ஒரு சொல். அனுமதி என்பவர் இயற்கை அன்னையின் முறையான செயல்பாட்டைப் பார்ப்பவர். அதாவது அனுமதி/கள். "செயல்பாடுகள் மற்றும் நிகழ்வுகளின் அனுமதி" என்ற இயல்பில் ஒவ்வொரு உயிரினத்திலும் பொதிந்துள்ள ஓர் அடிப்படை ஒழுக்கமாக, அனுமதி, இந்தக் கிரகத்தில் உள்ள மனிதர்களை உள்ளடக்கிய இந்தப் பிரபஞ்சத்தின் உயிரினங்களுக்கு, சிறப்புச் சந்திரனைப் போல அமைதியான, குழந்தைத்தனமான மற்றும் அமைதியானதாக ஆக்குகிறது.  
அனுமதி என்பது சக்தியின் உருவகம் அல்லது வடிவமாகக் கருதப்படுகிறது.  
அதிதியின் ஏழாவது மகனான தாதாவுக்கு குகு, சீனிவாலி, இராக்கா, அனுமதி என நான்கு மனைவிகள் இருந்தனர்.
# அனுமதி (தெய்வம்)

## பெயர்க் காரணம்

"அனுமதி" என்ற பெயர் சமசுகிருத வார்த்தைகளான "அனு" என்பதிலிருந்து பெறப்பட்டது. அதாவது அனு என்பதற்கு "பின்" அல்லது "பின்தொடர்தல்" என்றும் "மதி" என்றால் "மனம்" அல்லது "புத்தி" என்பதாகும். இச்சொற்கள் ஒன்றாக, அனுமதியை "மனதைப் பின்பற்றுபவர்" அல்லது "அனுமதி வழங்குபவர்" என்று பொருள் தருவதாகக் கொள்ளலாம். இதன் மூலம் ஆசீர்வாதங்களை வழங்கும் ஒரு தெய்வமாக குறிப்பிடப்படுகிறது.
# அபோக்பா

**அபோக்பா** (*Apokpa*) அல்லது **அப்போக்பி** என்பது ஒரு குறிப்பிட்ட குலம் அல்லது குடும்பத்தைச் சேர்ந்த ஒரு மூதாதையர் தெய்வம். ஆகும். இத்தெய்வ வழிபாடு பெரும்பாலும் மெய்தி மதத்தில் (சனாமாகியம்) நிலவுகிறது.  
ஏழு குலங்கள் மற்றும் மெய்தெய் இனத்தைச் சேர்ந்த குடும்பங்கள் ஒவ்வொன்றும் தங்கள் மூதாதையர்களுக்கு அர்ப்பணிக்கப்பட்ட தனித்தனி தெய்வக் கோயில்களைக் கொண்டு வழிபடுகின்றனர்.
# அட்டப்பாடி துவரை

**அட்டப்பாடி துவரை** (*Attappady Thuvara*) என்பது இந்திய மாநிலமான கேரளத்தில் பயிரிடப்படும் ஒரு முக்கியமான பாரம்பரியத் துவரம் பருப்பு வகையாகும். அட்டப்பாடி துவரை பாலக்காடு மாவட்டத்தில் உள்ள அட்டப்பாடி வட்டத்தில் பழங்குடியினர் வாழும் பகுதியில் பயிரிடப்படுகிறது.  
இந்திய புவிசார் குறியீடு பதிவேட்டின் கீழ், இது "'அட்டப்பாடி துவரை" என்று குறிப்பிடப்படுகிறது.
# அட்டப்பாடி துவரை

## பெயர்

அட்டப்பாடி துவரை என்பது அட்டப்பாடி வட்டத்தில் விளையும் மதிப்புமிக்க விவசாய விளைபொருளாகும். மேலும் இது விளையும் இந்த இடப்பெயரால் அழைக்கப்படுகிறது.
# அட்டப்பாடி துவரை

## விளக்கம்

அட்டப்பாடி துவரை என்பது கேரள மாநிலம் பாலக்காடு மாவட்டத்தில் உள்ள அட்டப்பாடி பழங்குடிப் பகுதியின் பாரம்பரியப் பயிராகும். இந்தப் பயிர் அட்டப்பாடியில் சுமார் 700 ஹெக்டேர் பரப்பளவில் பயிரிடப்படுகிறது. இதன் விதை பெரிய அளவில் எடையுடன் அதிக ஊட்டச்சத்து மதிப்பைக் கொண்டுள்ளது.  
கேரள அரசு, அட்டப்பாடி துவரை உள்ளிட்ட பிற பாரம்பரியப் பயிர்களைப் பாதுகாக்கவும், பழங்குடி மக்களின் வாழ்வாதாரத்தைப் பாதுகாக்கவும், அட்டப்பாடி தினை கிராமத் திட்டத்தைத் தொடங்கியுள்ளது. நீலகிரி உயிர்க்கோளத்திற்குள் அமைந்துள்ள அட்டப்பாடி பகுதி, பல உள்ளூர் பயிர் இனங்கள் மற்றும் விலங்கு இனங்களுக்குத் தாயகமாகும். மேலும் இங்கு முதன்மையாகப் பழங்குடியினர் வசிக்கின்றனர்.  
அட்டப்பாடி துவரரை பயிரிடுதல் கிட்டத்தட்ட ஒவ்வொரு கிராமத்திலும் கோடை மழைக்குப் பிறகு, விஷு பண்டிகையுடன் இணைந்து தொடங்குகிறது. மேலும் இதன் பரவலான சாகுபடி காரணமாக, உள்ளூர் சந்தைகளில் இது உடனடியாகக் கிடைக்கிறது. 2017ஆம் ஆண்டில், வேளாண்மைத் துறை 40 குக்கிராமங்களில் பயிர்களைப் பயிரிட்டது. இதன் மூலம் 1,605 பழங்குடியினர் 485 ஹெக்டேர் பரப்பளவில் பயனடைந்தனர். இதில் 225 ஹெக்டேரில் தினை, 150 ஹெக்டேரில் பருப்பு வகைகள், 50 ஹெக்டேரில் காய்கறிகள் மற்றும் 60 ஹெக்டேரில் எண்ணெய் வித்துக்கள் (நிலக்கடலை) பயிரிடப்பட்டன.
# அட்டப்பாடி துவரை

## புவிசார் குறியீடு

அட்டப்பாடி துவரைக்குச் சூலை 29, 2022 அன்று இந்திய அரசு புவிசார் குறியீடு பதிவின்படி புவிசார் குறியீடு தகுதியினை வழங்கியது.  
அகலியைச் சேர்ந்த அட்டப்பாடி துவரை உற்பத்திச் சங்கம், 'அட்டப்பாடி துவரை'யின் புவிசார் குறியீடு பதிவை முன்மொழிந்தது. மார்ச் 2020-இல் விண்ணப்பத்தைத் தாக்கல் செய்த பிறகு, அட்டப்பாடி துவரைக்கு 2022ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் புவிசார் குறியீடு வழங்கப்பட்டது. இதனால் "அட்டப்பாடி துவரை" என்ற பெயர் இப்பகுதியில் பயிரிடப்படும் அட்டப்பாடி துவரைக்கு மட்டுமே பிரத்தியேகமாக வழங்கப்பட்டது. இதன் மூலம் இது கேரளாவிலிருந்து புவிசார் குறியீடு பெற்ற முதல் துவரம் பருப்பு வகையாகவும், கேரளாவிலிருந்து புவிசார் குறியீடு பெற்ற 40ஆவது பொருளாகவும் ஆனது.  
புவிசார் குறியீடு அட்டப்பாடி துவரை சட்டவிரோத விற்பனை, சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# குல்பர்கா துவரம் பருப்பு

**குல்பர்கா துவரம் பருப்பு** (*Gulbarga Tur Dal*) என்பது இந்திய மாநிலமான கருநாடகாவில் பயிரிடப்படும் ஒரு துவரம் பருப்பு வகையாகும். இது குல்பர்கா மாவட்டத்தில் உள்ள ஆலண்ட், சின்சோலி, கலபுராகி (குல்பர்கா), அப்சல்பூர், சித்தாப்பூர், சேதம், ஜெவர்கி ஆகிய வட்டங்களிலும் யாத்கிர் மாவட்டத்தின் சோராபூர், சாப்பூர், யாத்கிர் வட்டங்களிலும் பொதுவானதாகவும் பரவலாகவும் பயிரிடப்படும் பயிராகும். இரண்டு மாவட்டங்களும் கலபுராகி கோட்டத்தின் கீழ் வருகின்றன. கருநாடகாவின் மொத்தத் துவரம் பருப்பு உற்பத்தியில் 60% கலபுரகி மாவட்டத்தில் விளைகின்றது. நாட்டின் மிகப்பெரிய துவரம் பருப்பு உற்பத்தியாளராகக் கருநாடக மாநிலம் உள்ளது. கலபுராகி மாவட்டத்தில் 3.7 இலட்சம் ஹெக்டேர் பகுதியில் இந்த பருப்பு பயிரிடப்படுகிறது. இது மொத்தப் பரப்பளவில் (9 இலட்சம்) கிட்டத்தட்ட 41% ஆகும்.  
இது புவிசார் குறியீடு பதிவின் கீழ், "'குல்பர்கா துவரம் பருப்பு'" என்று குறிப்பிடப்படுகிறது.
# குல்பர்கா துவரம் பருப்பு

## பெயர்

குல்பர்கா துர் தால் என்பது கலபுரகி மற்றும் யாத்கீர் மாவட்டங்களில் உள்ள ஒரு மதிப்புமிக்க விவசாய விளைபொருளாகும். இது குபர்கா பகுதியில் பயிரிடப்படுவதால் அப்பெயரிலேயே அழைக்கப்படுகிறது. கன்னட மாநில மொழியில் இது "கலபுராகி தொகரி பேலே" என்று அழைக்கப்படுகிறது. தோகரி என்றால் பட்டாணி என்றும், பேலே என்றால் பயறு என்றும் பொருள். உள்ளூரில் இது 'குல்யால்', 'சேப்பிள்' அல்லது 'பென்னூர்' என்றும் அழைக்கப்படுகிறது.
# குல்பர்கா துவரம் பருப்பு

## விளக்கம்

கருநாடகாவில் பயிரிடப்படும் பிற பயறு வகைகளுடன் ஒப்பிடும்போது, கலபுராகியில் கிடைக்கும் உள்ளூர் துவரம் பருப்பு தனித்துவமானது. இது ஒரு தனித்துவமான சுவை, நறுமணம், குறைந்த சமையல் காலம், நீண்ட நாள் கெட்டுப்போகாமல் தரத்துடன் இருப்பது போன்ற பண்புகளைக் கொண்டுள்ளது. இது இப்பகுதியின் மண்ணில் கால்சியம், பொட்டாசியம் நிறைந்து காணப்படுகிறது.  
மாவட்டத்தின் காலநிலை ஒப்பீட்டளவில் வெப்பமாகவும் வறண்டதாகவும் உள்ளதுடன் வருடாந்திர மழைப்பொழிவு குறைவாக உள்ளது. இதுபோன்ற வறண்ட காலநிலையிலும், இப்பகுதியின் அதிக வளமான கருப்பு பருத்தி மண் துவரை சாகுபடிக்கு ஏற்றது. குல்பர்கா மாவட்டம் இதன் முக்கிய துவரம் பருப்பு உற்பத்தியின் காரணமாக 'கர்நாடகாவின் துவரைக் கிண்ணம்' என்று அழைக்கப்படுகிறது. இந்தப் பகுதியிலிருந்து தரமான துவரம் பருப்பு இந்தியாவின் பிற பகுதிகள், மாநிலங்களுக்கு விநியோகிக்கப்பட்டுச் சந்தைப்படுத்தப்படுகிறது.  
கலபுராகியில் சுமார் 250 பருப்பு ஆலைகள் உள்ளன. இவை ஒரு நாளைக்கு 10000 முதல் 15000 கிலோ துவரை பதப்படுத்தும் திறன் கொண்டவை. குல்பர்கா துவரம் பருப்பின் இயற்பியல் பண்புகளில் ஆரஞ்சு-மஞ்சள் நிறம், சமைக்கும் போதும் அதற்குப் பின்னரும் இனிமையான நறுமணம் மற்றும் சமைக்கும்போது ஒரு சிறந்த அமைப்பு ஆகியவை அடங்கும். பிளவுபட்ட பருப்பு, உடையாத தெளிவான விளிம்புகளுடன் கவர்ச்சிகரமானதாக இருக்கிறது.
# குல்பர்கா துவரம் பருப்பு

## புவிசார் குறியீடு

இது ஆகத்து 14, 2019 அன்று இந்திய அரசின் கீழ் உள்ள புவிசார் குறியீடுகள் பதிவேட்டில் புவிசார் குறியீடு தகுதியினைப் பெற்றது. இத்தகுதி 2027 செப்டம்பர் 25 வரை செல்லுபடியாகும்.  
கருநாடக, வேளாண் அறிவியல் பல்கலைக்கழகம் தோகரி அபிவிருத்தி மண்டல நிறுவனம், 'குல்பர்கா துவரம் பருப்பிற்கான புவிசார் பதிவை முன்மொழிந்தன. செப்டம்பர் 2017-இல் விண்ணப்பத்தைத் தாக்கல் செய்த பிறகு, சென்னையில் உள்ள புவிசார் குறியீடு பதிவேட்டில் 2019ஆம் ஆண்டில் துவரம் பருப்புக்குப் புவிசார் குறியீடு வழங்கப்பட்டது. இதனால் "குல்பர்கா துவரம் பருப்பு" என்ற பெயர் இப்பகுதியில் பயிரிடப்படும் துவரம் பருப்புக்கு மட்டுமே பிரத்தியேகமாக வழங்கப்பட்டது. இதனால் இது மகாராட்டிராவின் நவாபூர் துவரம் பருப்பு வகைக்குப் பிறகு இந்தியாவின் இரண்டாவது பட்டாணி வகையாகவும், கருநாடகாவின் புவிசார் குறியீட்டைப் பெற்ற 49ஆவது வகைப் பொருளாகவும் ஆனது.  
புவிசார் குறியீடு துவரம் பருப்பின் சட்டவிரோத விற்பனை, சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# ஆண்டிமனி ஆக்சிகுளோரைடு

**ஆண்டிமனி ஆக்சிகுளோரைடு** (*Antimony oxychloride*) என்பது SbOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 15 ஆம் நூற்றாண்டிலிருந்து அறியப்பட்ட இச்சேர்மம் ஏராளமான இரசவாதப் பெயர்களால் அறியப்படுகிறது. இச்சேர்மம் ஒரு வாந்தி ஊக்கி மற்றும் மலமிளக்கியாகச் செயல்படுவதால், முதலில் சுத்திகரிப்பு மருந்தாக பயன்படுத்தப்பட்டது.
# ஆண்டிமனி ஆக்சிகுளோரைடு

## வரலாறு

ஆண்டிமனி ஆக்சிகுளோரைடு உற்பத்தியை முதலில் பாசில் வாலண்டைன் கர்ரசு டிரையம்பாலிசு ஆண்டிமோனியில் விவரித்தார். 1659 ஆம் ஆண்டில், இயோகன் ருடால்ஃப் கிளாபர் இவ்வினைக்கு ஒப்பீட்டளவில் சரியான இரசாயன விளக்கத்தை அளித்தார்.  
விட்டோரியோ அல்கரோட்டி இந்த பொருளை மருத்துவத்தில் அறிமுகப்படுத்தினார். மேலும் இவரது பெயரின் வழித்தோன்றல்களான அல்கரோட்டு, அல்கோரோத்து ஆகியன பல ஆண்டுகளாக இந்த சேர்மத்துடன் தொடர்புடையவையாக உள்ளன.  
சரியான கலவை நீண்ட காலமாக அறியப்படவில்லை. SbOCl என்பது ஆண்டிமனி டிரைகுளோரைடு மற்றும் ஆண்டிமனி ஆக்சைடு அல்லது தூய SbOCl ஆகியவற்றின் கலவையாகும் என்ற கருத்து எழுப்பப்பட்டது. இன்று ஆண்டிமனி டிரைகுளோரைடின் நீராற்பகுப்பு வினை புரிந்து கொள்ளப்படுகிறது; முதலில் SbOCl ஆக்சிகுளோரைடு உருவாகிறது, இது பின்னர் Sb<sub>4</sub>O<sub>5</sub>Cl<sub>2</sub> சேர்மத்தை உருவாக்குகிறது.
# ஆண்டிமனி ஆக்சிகுளோரைடு

## இயற்கைத் தோற்றம்

SbOCl அல்லது பிந்தைய சேர்மம் இயற்கையாகத் தோன்றாது. இருப்பினும், ஓனோரடோயிட்டு என்பது அறியப்பட்ட Sb-O-Cl கனிமமாகும். இதன் கலவை Sb<sub>8</sub>Cl<sub>2</sub>O<sub>11</sub> ஆகும்.
# ஆண்டிமனி ஆக்சிகுளோரைடு

## மாற்று வரலாற்றுப் பெயர்கள்

- மெர்குரியசு விட்டே
- அல்கரோத்தின் தூள்
- ஆல்காரெல்
- பல்விசு ஆங்கலிக்கசு
# ஆண்டிமனி ஆக்சிகுளோரைடு

## தயாரிப்பு

ஆண்டிமனி முக்குளோரைடை தண்ணீரில் கரைப்பதால் ஆண்டிமனி ஆக்சிகுளோரைடு கிடைக்கிறது:
:SbCl<sub>3</sub> + H<sub>2</sub>O → SbOCl + 2 HCl
# பனைலி

**கர்பனைலி ராஜ்** என்றும் அழைக்கப்படும் **பனைலி** (*Banaili*) என்பது இந்திய மாநிலமான பீகாரில் அமைந்த ஒரு ஜமீந்தார் தோட்டமாகும். பனைலி தோட்டம் பிராமணர்களுக்குச் சொந்தமானது. இவர்கள் மிதிலா பகுதியை ஆண்ட வம்சங்களில் ஒன்றாகக் கருதப்பட்டனர்.  
இந்தத் தோட்டத்தின் பெயர் அப்போதைய பீகாரின் பூர்னியா மாவட்டத்தில் உள்ள பனைலி கிராமத்திலிருந்து பெறப்பட்டது.  
சுல்தான்கஞ்சில் அமைந்துள்ள பனைலி இராச்சியத்தின் மையங்களில் ஒன்று பண்டைய வரலாற்று அல்லது புராணத் தொடர்பைக் கொண்டிருப்பதாக நம்பப்படுகிறது. சுல்தான்கஞ்சில் குமார் கிருஷ்ணானந்த் சிங் கட்டிய கிருஷ்ணகர் அரண்மனை கர்நகர் பகுதியில் உள்ளது. இது *மகாபாரதத்தில்* இடம்பெறும் மன்னர் கர்ணனின் அரண்மனை அமைந்திருந்த இடமாக நம்பப்படுகிறது.
# பதி பாசா

**பதி பாசா** (*Bhati Bhasha*) அல்லது **பதி** என்பது கோவாவின் கர்கடே பிராமணர் குழுவைச் சேர்ந்த பாடே பிராமணர்களால் பேசப்படும் மராத்தியின் ஒரு பேச்சுவழக்கு ஆகும். இது இந்தோ-ஈரானிய கலப்பு மொழிக் குழுவைச் சேர்ந்தது. இந்தப் பேச்சுவழக்கு நாசி மற்றும் பல மராத்தி சொற்களைக் கொண்டுள்ளது.  
இந்த மொழியினைப் பேசும் மக்கள் கோவாவில் பட்சு என்று அழைக்கப்படுகிறார்கள். பலர் இப்போது மராத்தி மொழியினைப் பேசுவதால், பதி பாசா பேச்சுவழக்கில் அழிந்து வருகிறது.
# கல்யாண் மேற்கு சட்டமன்றத் தொகுதி

**கல்யாண் மேற்கு சட்டமன்றத் தொகுதி** (Kalyan West Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. மேலும் இது பிவண்டி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கல்யாண் மேற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | பிரகாசு போயிர் | மகாராட்டிரா நவநிர்மாண் சேனா |
| 2014 | நரேந்திர பவார் | பாரதிய ஜனதா கட்சி |
| 2019 | விசுவநாத் போயிர் | சிவ சேனா |
| 2024 | } |  |
# பூதமாதா

**பூதமாதா** (*Bhutamata*) என்பது இந்து தெய்வமான பார்வதியின் ஓர் அழகான வடிவம். சில சமயங்களில் முருகனின் (கார்த்திகேயன்) சக்தி (தெய்வீகப் பெண்பால் ஆற்றல்) என்றும் கருதப்படுகிறது.
# பூதமாதா

## புராணக்கதை

கந்த புராணத்தில், சரசுவதி ஆற்றங்கரையில் இருந்த பூதங்கள் (பேய்கள்), பிசாசுகள்,வேதாளங்களைத் தவறாகச் செய்யப்படும் வேதச் சடங்கு பிரசாதங்களை உட்கொள்ளக் கார்த்திகேயர் அனுமதித்தார். இருப்பினும், இந்த உயிரினங்கள் இறுதியில் தேவர்களுக்கு வழங்கப்பட்ட அனைத்துப் பிரசாதங்களையும் உட்கொள்ளத் தொடங்கின. இது குறித்து தேவர்கள் கார்த்திகேயரிடம் புகார் செய்தனர். தெய்வத்தின் கோபத்திலிருந்து, இவருடைய புருவங்களுக்கு இடையிலிருந்து பன்னிரண்டு கண்களைக் கொண்ட ஒரு தெய்வம் வெளிப்பட்டு இவருக்குச் சேவை செய்ய முயன்றது. கீழ்ப்படியாத உயிரினங்களை அடிபணியச் செய்து, அவர்களைச் சரியான நடத்தைக்கு மீட்டெடுக்கும்படி கார்த்திகேயர் கட்டளையிட்டார். ஏராளமான தெய்வங்களுடன் சேர்ந்து, அந்தத் தெய்வம் உயிரினங்களைத் தாக்கியது. அவை விரைவாகத் தேவியினைச் சாந்தப்படுத்தின. மகிழ்ச்சியடைந்த தேவி, உயிரினங்களுக்கு ஒரு வரத்தை வழங்கினார். அவர்கள் அவரை *பூதமாதாவாக* (பூதங்களின் தாய்) இருக்க வேண்டும் என்று கேட்டுக்கொண்டனர். மேலும் கார்த்திகேயரின் சட்டங்களை ஒருபோதும் மீற மாட்டோம் என்றும் உறுதியளித்தனர்.
# சிலாங்கூர் சுல்தான் முகமட் சா

**சுல்தான் முகமட் சா** அல்லது **சிலாங்கூர் சுல்தான் முகமட் சா** (ஆங்கிலம்: Muhammad Shah of Selangor; மலாய்: *Sultan Muhammad Shah ibni Sultan Ibrahim Shah ibni Sultan Salehuddin Shah ibni Yamtuan Muda Riau II Opu Daeng Chelak*; சீனம்: 雪兰莪州的穆罕默德·沙) (1772 - 1857) என்பவர் 27 அக்டோபர் 1826 முதல் 6 சனவரி 1857 வரையில் சிலாங்கூர் சுல்தான் பதவி வகித்தவர்; மற்றும் 3-ஆவது சிலாங்கூர் சுல்தான் ஆவார்.  
அவரின் ஆட்சி 31 ஆண்டுகள் நீடித்தது. அவரின் ஆட்சிக் காலத்தில், அம்பாங்கில் ஈயச் சுரங்கங்கள் திறக்கப்பட்டன; மற்றும் சிலாங்கூர் மாநிலம் ஐந்து தன்னாட்சி மாவட்டங்களாகப் பிரிக்கப்பட்டன. அவர் தன் குடும்பத்தினருக்கு அரசு நிலங்களை வழங்கினார். இறுதியில் அதுவே கிள்ளான் போருக்கு வழிவகுத்தது.
# சிலாங்கூர் சுல்தான் முகமட் சா

## ஆட்சி

சுல்தான் முகமட் சா, தன் தந்தையின் முதல் மனைவியின் மகன் அல்ல. ஆனால் அவரது தந்தையின் ஆட்சிக் காலத்தில், சுல்தான் முகமட் சா வாரிசாக அறிவிக்கப்பட்டதால், சிலாங்கூர் உயர் அரசப் பதவியாளர்களால் சுல்தான் முகமட் சா, சிலாங்கூரின் அடுத்த சுல்தானாக ஏற்றுக் கொள்ளப்பட்டார்.  
சுல்தான் முகமட் சா, சிலாங்கூர் மாநிலத்தை நிர்வகிப்பதில் அவ்வளவு திறமையானவராக இல்லை; மேலும் உள்ளூர் அரசு பிரபுக்கள், கிராமத் தலைவர்கள் அல்லது அவரின் மாவட்டங்கள் மீதும் சுல்தான் முகமட் சா அவர்களுக்கு முழுக் கட்டுப்பாடு இல்லாமல் இருந்தது.  
அவரின் ஆட்சியின் முடிவில், சிலாங்கூர் மாநிலம்; பெர்ணம் பள்ளத்தாக்கு, கோலா சிலாங்கூர், கிள்ளான், லங்காட் மற்றும் லுக்குட் என ஐந்து தனித்தனி பிரதேசங்களாகப் பிரிந்தது. ஒவ்வொரு பகுதியும் வெவ்வேறு தலைவர்களால் ஆளப்பட்டது; மேலும் சுல்தான் முகமட் சா கோலா சிலாங்கூரை மட்டுமே தன் கட்டுப்பாட்டில் வைத்து இருந்தார்.
# சிலாங்கூர் சுல்தான் முகமட் சா

## ஆட்சி

### அம்பாங் ஈயம் சுரங்கங்கள்

சுல்தான் முகமட் சாவின் ஆட்சிக் காலத்தில் சீனக் குடியேறிகள் சிலாங்கூர் மாநிலத்தில் ஈயம் வெட்டியெடுக்கத் தொடங்கினர். அம்பாங்கில் ஈயம் சுரங்கங்கள் அமைக்கப்பட்டன; அவை மக்களுக்கு வணிகத்தைக் கொண்டு வந்தன. இதுவே அவரின் ஆட்சிக் காலத்தில் ஒரே வெற்றிச் செயல்பாடாக அறியப்படுகிறது.  
தொடக்கத்தில் சுல்தான் முகமட் சா, கிள்ளான் பள்ளதாக்குப் பகுதியை ராஜா சுலைமானுக்கு (வைப்பாட்டியின் மகன்) கொடுத்தார். ஆனால் சிறிது காலம் கழித்து, அந்த வழங்கலைத் தடை செய்து, அதே பகுதியைத் தம்முடைய மருமகன் ராஜா அப்துல்லாவுக்கு கொடுத்தார். இதுவே பின்னர் காலத்தில், இரு தரப்பினருக்கும் இடையே வெறுப்பையும் மனக்கசப்புகளையும் ஏற்படுத்தின. மேலும் ராஜா அப்துல்லாவிற்கும் ராஜா மகிதிக்கும் (ராஜா சுலைமானின் மகன்) இடையே கிள்ளான் போருக்கு வழிவகுத்தது.
# சிலாங்கூர் சுல்தான் முகமட் சா

## குடும்பம்

சுல்தான் முகமட் சா அவர்கள்; சுல்தான் இப்ராகிம் சாவின் *(Ibrahim Shah of Selangor)* மனைவி சிக் புவான் பெசார் எஞ்சிக் லாங் அலிஜா பிந்தி டத்தோ' உசைனுக்குப் *(Cik Puan Besar Encik Long Halijah binti Dato' Hussain)* பிறந்த மகனாவார். இவர் சிலாங்கூரின் 4-ஆவது சுல்தானான சுல்தான் அப்துல் சமாட் *(Abdul Samad of Selangor)* அவர்களின் மாமனார் ஆவார்.
# பாக்யாத வளையல் காரா

**பாக்யாத வளையல் காரா** (*Bhagyada balegara*) அல்லது "**பாக்யதா பலேகார ஹோகி பா**" (கன்னடம் : பாக்யதா பலேகார போய் பா, அதாவது *அன்புள்ள வளையல் காரரே, தயவுசெய்து எனது சொந்த ஊருக்குச் செல்லுங்கள்*) என்பது பிரபலமான கன்னட நாட்டுப்புறப் பாடல். இந்தப் பாடல் புதிதாகத் திருமணமான ஒரு பெண்ணுக்கும் வளையல் விற்பவருக்கும் இடையிலான உரையாடலைப் பற்றியது. இதில் புதிதாக மணமான பெண், வளையல் விற்பவரைத் தனது பெற்றோரின் வீட்டிற்குச் செல்லுமாறு கேட்கிறார். ஆனால் வளையல் விற்பவர் அங்கு எப்படிச் செல்வது என்று வழி கேட்கிறார். இதற்கு, அந்தப் பெண்மணி தனது பெற்றோரின் சொந்த ஊருக்குக் கவிதை நடையில் வழிகாட்டுகிறார்.  
"பாக்யதா பலேகரா" கர்நாடகாவிலும் தென்னிந்தியா முழுவதும் மிகவும் பிரபலமானது. இந்தப் பாடல் கருநாடக மாநிலத்தில் நாட்டுப்புற இசை நிகழ்ச்சிகளில் வழக்கமான அம்சமாகும்.  
கே. எஸ். சித்ரா, மது பாலகிருஷ்ணன், பி. ஆர். சாயா, எஸ். பி. பி., மஞ்சுளா குருராஜ், கஸ்தூரி சங்கர், ரத்னமாலா பிரகாஷ், நந்திதா, ஸ்ரேயா கோஷல், குணால் கஞ்சாவாலா, அம்மா ராமச்சந்திரா உள்ளிட்ட பல பாடகர்கள் இந்தப் பாடலைப் பாடியுள்ளனர்.
# பாக்யாத வளையல் காரா

## பாடல் வரிகள்

### கன்னடத்தில்

**ಹೆಣ್ಣು ಮಗಳು:**
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ  
**ಬಳೆಗಾರ :**
ನಿನ್ನ ತವರೂರಾ ನಾನೇನು ಬಲ್ಲೆನು
ನಿನ್ನ ತವರೂರಾ ನಾನೇನು ಬಲ್ಲೆನು
ಗೊತ್ತಿಲ್ಲ ಎನಗೆ ಗುರಿಯಿಲ್ಲ ಎಲೆಬಾಲೆ
ಗೊತ್ತಿಲ್ಲ ಎನಗೆ ಗುರಿಯಿಲ್ಲ ಎಲೆಬಾಲೆ
ತೋರಿಸು ಬಾರೆ ತವರೂರ  
**ಹೆಣ್ಣು ಮಗಳು :**
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ  
ಬಾಳೆ ಬಲಕ್ಕೆ ಬೀಡು ಸೀಬೆ ಎಡಕ್ಕೆ ಬೀಡು
ಬಾಳೆ ಬಲಕ್ಕೆ ಬೀಡು ಸೀಬೆ ಎಡಕ್ಕೆ ಬೀಡು
ನಟ್ಟ ನಡುವೇಲ್ಲಿ ನೀ ಹೋಗು ಬಳೆಗಾರ
ನಟ್ಟ ನಡುವೇಲ್ಲಿ ನೀ ಹೋಗು ಬಳೆಗಾರ
ಅಲ್ಲಿಹುದೆನ್ನಾ ತವರೂರು  
**ಬಳೆಗಾರ :**
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ  
**ಹೆಣ್ಣು ಮಗಳು:**
ಹಂಚಿನಾ ಮನೆ ಕಾಣೋ ಕಂಚಿನಾ ಕದ ಕಾಣೋ
ಹಂಚಿನಾ ಮನೆ ಕಾಣೋ ಕಂಚಿನಾ ಕದ ಕಾಣೋ
ಇಂಚಾಡೋವೆರಡು ಗಿಳಿ ಕಾಣೋ ಬಳೆಗಾರ
ಅಲ್ಲಿಹುದೆನ್ನಾ ತವರೂರು  
**ಬಳೆಗಾರ:**
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ  
**ಹೆಣ್ಣು ಮಗಳು:**
ಆಲೆ ಆಡುತ್ತಾವೇ ಗಾಣ ತಿರುಗುತ್ತಾವೇ
ಆಲೆ ಆಡುತ್ತಾವೇ ಗಾಣ ತಿರುಗುತ್ತಾವೇ
ನವಿಲು ಸಾರಂಗ ನಲಿದಾವೇ ಬಳೆಗಾರ
ಅಲ್ಲಿಹುದೆನ್ನಾ ತವರೂರು  
**ಬಳೆಗಾರ:**
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ  
**ಹೆಣ್ಣು ಮಗಳು:**
ಮುತ್ತೈದೆ ಹಟ್ಟೀಲಿ ಮುತ್ತಿನ ಚಪ್ರ ಹಾಸಿ
ಮುತ್ತೈದೆ ಹಟ್ಟೀಲಿ ಮುತ್ತಿನ ಚಪ್ರ ಹಾಸಿ
ನಟ್ಟ ನಡುವೇಲ್ಲಿ ಪಗಡೆಯ ಆಡುತ್ತಾಳೆ
ನಟ್ಟ ನಡುವೇಲ್ಲಿ ಪಗಡೆಯ ಆಡುತ್ತಾಳೆ
ಅವಳೆ ಕಣೋ ನನ್ನ ಹಡೆದವ್ವ  
**ಬಳೆಗಾರ:**
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ
ಮುತ್ತೈದೆ ಎಲೆ ಹೆಣ್ಣೆ ತೋರು ಬಾ ನಿನ್ನ ತವರೂರಾ  
**ಹೆಣ್ಣು ಮಗಳು:**
ಅಚ್ಚ ಕೆಂಪಿನ ಬಳೆ,ಹಸಿರು ಗೀರಿನ ಬಳೆ
ಅಚ್ಚ ಕೆಂಪಿನ ಬಳೆ,ಹಸಿರು ಗೀರಿನ ಬಳೆ
ನನ್ನ ಹಡೆದವ್ವಗೆ ಬಲು ಆಸೆ ಬಳೆಗಾರ
ನನ್ನ ಹಡೆದವ್ವಗೆ ಬಲು ಆಸೆ ಬಳೆಗಾರ
ಕೊಂಡು ಹೋಗೊ ನನ್ನ ತವರೀಗೆ
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ
ಭಾಗ್ಯದ ಬಳೆಗಾರ ಹೋಗಿ ಬಾ ನನ್ ತವರೀಗೇ  
**ಬಳೆಗಾರ:**
ನಿನ್ನ ತವರೂರ ನಾನೀಗ ಬಲ್ಲೆನು
ಗೊತ್ತಾಯ್ತು ಎನಗೆ, ಗುರಿಯಾಯ್ತು ಎಲೆ ಹೆಣ್ಣೆ
ಹೋಗಿ ಬರ್ತೀನಿ ನಿನ್ನ ತವರೀಗೆ